The Gay Divorcee

***The Gay Divorcee*** (títol orichinal en anglés, en aragonés ***A goyosa esvurciada***, estrenada en Aragón con o suyo títol traduciu enta lo castellano como ***La alegre divorciada***) ye una cinta de cine de comedia romantica musical de cine estausunidense estrenada l'anyo 1934, dirichida por Mark Sandrich seguntes un guión adaptau por George Marion Jr., Dorothy Yost y Edward Kaufman (basau en *[[Gay Divorce]]*, un musical de Dwight Taylor de l'anyo 1932), con una banda sonora orichinal de Max Steiner, una dirección de fotografía de David Abel, una producción cinematografica de Pandro S. Berman ta la productora cinematografica *[[RKO Radio Pictures]]* y un elenco d'actors d'o cual en fan parte, entre d'atros, Fred Astaire, Ginger Rogers, Alice Brady, Edward Everett Horton, Erik Rhodes, Eric Blore, William Austin, Charles Coleman, Lillian Miles y Betty Grable.

*Guy Holden* ye un famoso bailarín estausunidense que se troba en París en una chira y ye cenando con o suyo amigo *Egbert Fitzgerald*, un avogau britanico. Cuan descubren que toz dos han ixuplidau as suyas alforchetas, *Guy* se veye obligau a bailar ta lo publico d'o restaurant y pagar asinas a cena. Cuan toz dos viachan enta lo Reino Uniu en barco, a *Mimi Glossop* se li atrapa la suya falda en o suyo aldaz y en prebar de desatrapar-la, li rompe la falta, ufrindo-li ta tapar-se lo suyo abrigo y demanando-li la suya adreza ta recuperar-lo. Sindembargo, la mesacha li diz que li tornará y asinas lo fa, a traviés d'un mensachero. *Guy* busca muitos días en Londres a la mesacha, sin trobar-la. Casualment una amiga de *Mimi* li presenta a un avogau que conoix ta que ista pueda tramitar o suyo esvurcio y ixe avogau resulta estar *Egbert*, qui no la conoixeba d'antes mas. Ta conseguir l'esvurcio, l'avogau li proposa que lo suyo mariu la trobe en a cambra con un atro hombre y ta ixo busca a un amigo, dando-le una frase que gosa fer servir *Guy*. Mientres l'actor busca a *Mimi*, casualment la troba *Guy* y li diz por casualidat a contrasenya que *Egbert* heba dau, con o resultau que la mesacha creye que *Guy* ye lo suyo cimbel y lo convida a la suya cambra cuan creye que lo suyo mariu será amán de plegar-ie.

A cinta s'ambienta en a suya epoca actual (1934) en Paris (Francia) y Londres (Reino Uniu) y las suyas escenas se filmoron en Santa Barbara, Santa Monica y atros puestos de California, en París en Francia y en os *[[RKO Studios]]* en Los Angeles, tamién en California.

Se tracta d'una cnta con bels premios y nominacions, concretament un Premio Oscar a la Millor Canción Orichinal, amás de cinco nominacions (Millor Cinta, Mllor Dirección Artistica, Millor Banda Sonora Orichinal, una atra nominación a la Millor Canción Orichinal y Millor Edición de Soniu) en 1935 mientres a 7<sup>ena</sup> edición d'os Premios Oscar.

## Elenco

## Se veiga tamién
* Cine en 1934.
* Cintas de 1934.

## Referencias

## Vinclos externos

*  ''The Gay Divorcee'' en Internet Movie Database.
*  ''The Gay Divorcee'' en Box Office Mojo.
*  ''The Gay Divorcee'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/76050/enwp *The Gay Divorcee*] en [[TCM Movie Database]].
*  [https://www.rottentomatoes.com/m/gay_divorcee *The Gay Divorcee''] en Rotten Tomatoes.